રિચા સિંહે માનસિક રીતે પડી ભાંગેલા અને નિરાશામાં જતા રહેલા લોકોને મદદ કરવા માટે ઓનલાઈન કાઉન્સેલિંગ કરતા 'યોર દોસ્ત'ની સ્થાપના કરી છે. આઈઆઈટી ગુવાહાટીમાંથી સ્નાતક થયેલા તેમને ત્યારે આઘાત લાગ્યો જ્યારે તેમની મિત્રએ નિરાશામાં ધકેલાઈને આત્મહત્યા કરી લીધી. તેમણે એવી પણ નોંધ લીધી હતી કે ભારતમાં સાઈકોલોજિકલ મદદ લેવા અંગે વિચિત્ર માન્યતા છે. તેના કારણે જ આવા લોકોને મદદ કરવા માટે ઓનલાઈન સાઈટ બનાવવાનું વિચાર્યું. તેમનો પરિવાર આ પહેલ અંગે ઉત્સાહિત નહોતો છતાં તેમની દ્રઢતા જોઈને તેમના પરિવારે તેમને મદદ કરી. આ સાઈટને મિલાપ તરફથી ભંડોળ મળ્યું અને લોકો દ્વારા ઓનલાઈન સપોર્ટ પણ આપવામાં આવે છે.